Jonas Kilmork Vemøy

Jonas Kilmork Vemøy (født 12. oktober 1986 i Oslo, oppvokst i Larvik) er en norsk trompetist og komponist bosatt i Oslo. Vemøy er utdannet ved Norges musikkhøgskole, der han studerte hos Torgrim Sollid og Eckhard Baur. Han er en del av jazztrioen Maridalen og duoen Kristiansen//Vemøy og spiller med artistene Marthe Wang og Helene Bøksle. Han har spilt og samarbeidet med blant andre Tord Gustavsen, Ellen Andrea Wang, Jo Berger Myhre, Simin Tander, Daniel Kvammen, Garness, Samuel Ljungblahd, Stewart Sukuma, Hope Masike, Dillon Djindji. Vemøy er også kjent fra bandet Pixel. 

 Utdanning 
 Norges musikkhøgskole, mastergradstudiet i anvendt musikkteori 2016–2018
 Norges musikkhøgskole, kandidatstudiet i musikkpedagogikk 2007–2011
 Institutt for musikkvitenskap ved UiO, 2006–2007
 Sandefjord videregående skole, musikklinja 2002–2005

 Bakgrunn 
Jonas Kilmork Vemøy ble født i Oslo og vokste opp i Larvik i Vestfold. Han begynte å spille trompet i en alder av åtte år og har bakgrunn fra skolekorps og kulturskole. I ungdomsårene var han med i Ten sing-miljøet i Larvik og flere storband rundt om i Vestfold. I 2004 ble han med i det eksperimentelle jazz/rock-bandet Blokk 5 med blant andre Jo Berger Myhre og var svært aktiv i musikkmiljøet i Vestfold. 

Han er en del av den internasjonalt anerkjente jazztrioen Maridalen som ved siden av Vemøy består av Anders Hefre og Andreas Rødland Haga. Sammen har trioen utgitt de kritikerroste albumene Maridalen (2021) og Bortenfor (2022) på Jazzland Recordings. Vemøy utgjør også sammen med pianist Øyvind Kristiansen duoen Kristiansen//Vemøy som sammen har gitt ut albumene Hymns of Compassion (2021) og Hymns of Longing (2022) på Kirkelig Kulturverksted.

Han har vært med i en rekke prosjekter og band, blant annet Lama og Pixel. Han er også fast musiker med artistene Helene Bøksle og Marthe Wang.

Han har spilt på norske og internasjonale jazzfestivaler som Moldejazz, Kongsberg jazzfestival, Oslo jazzfestival, Stockholm Jazz Festival, Århus jazzfestival, Umeå jazzfestival, Apriljazz, London Jazz Festival, Edinburgh Jazz Festival, Islay Jazz Festival, 12! Points, North Sea Jazz Festival, Jazz Baltica, Orodea Jazzfestival i tillegg til andre festivaler som Trænafestivalen, Øyafestivalen og Slottsfjellfestivalen. Han har også turnert og spilt i bl.a. Tyskland, Nederland, Belgia, Frankrike, Tsjekkia, Danmark, Sverige, England, Skottland, Irland, Etiopia, Kenya, Tanzania, Mosambik og Sør-Afrika. 

Han medvirker ofte på Jakobsmesser i Kulturkirken Jakob i Oslo.

Vemøy har siden 2011 vært ansatt som trompetdidaktikklærer ved Norges musikkhøgskole.

 Utmerkelser 
 2013: Young Nordic Jazz Comets med bandet Pixel 

 Utgivelser 

 Egne utgivelser 
 2022: Maridalen – Bortenfor (Jazzland Recordings)
 2021: Maridalen – Maridalen (Jazzland Recordings)
 2022: Kristiansen//Vemøy – Hymns of Longing (Kirkelig Kulturverksted)
 2021: Kristiansen//Vemøy – Hymns of Compassion (Kirkelig Kulturverksted)
 2015: Pixel – Golden Years (Cuneiform Records)
 2013: Pixel – We are all small pixels (Cuneiform Records)
 2012: Pixel – Reminder (Cuneiform Records)

 Andre utgivelser 
 2022: Daniel Kvammen – Absolutt klining (Playground music)
 2021: Kristin Minde – Alle slags dager (Grammofon)
 2020: Helene Bøksle – Det hev ei rose sprunge (live) (Mockingbird music)
 2020: Marthe Wang – Bakkekontakt (Bjerke)
 2019: Kristin Minde – Vinterrosen (Grammofon)
 2019: Helene Bøksle – God natt, min skatt (Lydmuren)
 2017: Jakobsmesse V – Messe under regnbuen (Kirkelig Kulturverksted)
 2017: Kjetil Flatland – Hyttetankar (Grappa Musikkforlag)
 2017: Pastor Wang project – Lutherjazz (IndigoBoom)
 2017: Garness – Canyons and Mountaintops (Grammofon)
 2017: Marthe Wang – Ut og se noe annet (Kirkelig Kulturverksted)
 2016: Jens Andreas Kleieven – Leap of Faith (Very Happy Records)
 2016: Philco Fiction - Talk/Brag (Tender)
 2016: The Loch Ness Mouse - The Loch Ness Mouse (Voices Of Wonder)
 2015: STUP (Original Motion Picture Soundtrack) - Jakop Janssønn og Ville Langfeldt (Sviskemaskin)
 2014: Kråkesølv - Kråkesølv (Jansen Plateproduksjon)
 2014: Lise Hvoslef - Mapping the Coincidence (Lise Hvoslef Records)
 2013: Kristin Minde – The Weight (VME)
 2012: Casa Murilo – The Rise and Fall (Sony Music)
 2012: Gary Go – Now Was Once The Future (The Whipping Club)
 2011: Hilde Dahl – Hope is happiness (LSMusic)
 2011: Lama – Endless Repeats (Spoon Train Audio)
 2011: Tone Ophus – Fridas Fabelaktige Ferie (Musikk-Husets Forlag)
 2011: Jens Andreas Kleieven – Walk in the light (MUDI)
 2011: Kristin Minde – Six feet over (VME)
 2011: Blokk 5 – Sing your hart out! (Kennel Records)
 2010: Åshild Watne – Maneten Medusa (SCHMELL)
 2009: Team Båt – På lag (MUDI)
 2009: The Captain & Me – Leave Your Friends And Family (Musikkoperatørene)
 2009: Lasse Passage – If you don't have time to cook, you don't have time to live (LP Records)
 2009: Lama (norsk band) – Look What you Made us Do (Spoon Train Audio)
 2009: Lama (norsk band) – Guidebook to Lamaland (Spoon Train Audio)
 2009: Eric Ness – EP 2009 (Eargasm Records)
 2008: Diverse artister The Captain & Me – St. Thomas: Walk with me (Racing Junior)
 2007: Blokk 5 – Scandals and Animals (Dbut Records)

 Referanser 

 Eksterne lenker 





Kategori:Norske jazztrompetister
Kategori:Personer fra Oslo
Kategori:Personer fra Larvik kommune
Kategori:Fødsler i 1986